„19ba.

32015 R 0063: Delegirana uredba Komisije (EU) 2015/63 z dne 21. oktobra 2014 o dopolnitvi Direktive 2014/59/EU Evropskega parlamenta in Sveta v zvezi s predhodnimi prispevki v sheme za financiranje reševanja (UL L 11, 17.1.2015, str. 44), kakor je bila popravljena z UL L 156, 20.6.2017, str. 38, kakor je bila spremenjena z: — 32016 R 1434: Delegirano uredbo Komisije (EU) 2016/1434 z dne 14. decembra 2015 (UL L 233, 30.8.2016, str. 1). Za namene tega sporazuma se določbe Delegirane uredbe uporabljajo z naslednjima prilagoditvama: (a) v členu 4(2) se, v zvezi z državami Efte, besedilo ‚31. decembra 2024‘ glasi ‚31. decembra 2027‘; (b) kar zadeva države Efte, razen Lihtenštajna, se besedilo člena 20(1) do (4) glasi: ‚Prehodne določbe 1. Če informacije, ki jih zahteva posebni kazalnik iz Priloge II, niso vključene v veljavno zahtevo glede nadzornega poročanja iz člena 14 za referenčno leto, se navedeni kazalnik tveganja ne uporablja, dokler se ne začne uporabljati navedena zahteva glede nadzornega poročanja. Utež drugih razpoložljivih kazalnikov tveganja se sorazmerno prilagodi glede na njihove uteži, kakor je navedeno v členu 7, tako da je vsota njihovih uteži 1. V letu začetka veljavnosti Sklepa Skupnega odbora EGP št. 237/2019 z dne 27. septembra 2019, kadar sistem jamstva za vloge v šestih mesecih od začetka veljavnosti navedenega sklepa za namene izračuna letne ciljne ravni iz člena 4(2) ali osnovnega letnega prispevka vsake institucije iz člena 5 ne razpolaga z informacijami, ki se zahtevajo v členu 16, zadevne kreditne institucije po uradnem obvestilu sistema jamstva za vloge organom za reševanje do navedenega datuma predložijo navedene informacije. Z odstopanjem od člena 13(1) v zvezi s prispevki, ki jih je treba plačati v letu začetka veljavnosti Sklepa Skupnega odbora EGP št. 237/2019 z dne 27. septembra 2019, organi za reševanje vsako institucijo uradno obvestijo o svoji odločitvi o določitvi letnega prispevka, ki ga morajo plačati, najpozneje v devetih mesecih od začetka veljavnosti Sklepa Skupnega odbora EGP št. 237/2019 z dne 27. septembra 2019. 2. Z odstopanjem od člena 13(4) in v zvezi s prispevki, ki jih je treba plačati v letu začetka veljavnosti Sklepa Skupnega odbora EGP št. 237/2019 z dne 27. septembra 2019, se znesek, ki ga je treba plačati na podlagi sklepa iz člena 13(3), plača do 31. decembra navedenega leta ali v enem mesecu po uradnem obvestilu o navedenem sklepu, odvisno od tega, kateri datum je poznejši. 3. Z odstopanjem od člena 14(4) in v zvezi z informacijami, ki jih je treba predložiti organu za reševanje v letu začetka veljavnosti Sklepa Skupnega odbora EGP št. 237/2019 z dne 27. septembra 2019, se informacije iz navedenega odstavka zagotovijo najpozneje v šestih mesecih od začetka veljavnosti Sklepa Skupnega odbora EGP št. 237/2019 z dne 27. septembra 2019. 4. Z odstopanjem od člena 16(1) sistemi jamstva za vloge organu za reševanje do 1. septembra leta, ki sledi letu začetka veljavnosti Sklepa Skupnega odbora EGP št. 237/2019 z dne 27. septembra 2019, predložijo informacije o znesku kritih vlog od 31. julija navedenega leta, razen če so sistemi jamstva za vloge informacije predložili v roku iz člena 16(1).‘; (c) kar zadeva države Efte, se člen 20(5) glasi: ‚5. Brez poseganja v člen 10 te uredbe lahko države Efte do 31. decembra 2026 institucijam, katerih bilančna vsota je enaka ali manjša od 3 000 000 000 EUR, dovolijo, da plačajo pavšalni znesek v višini 50 000 EUR za prvih 300 000 000 EUR celotnih obveznosti, zmanjšanih za kapital in krite vloge. Za skupne obveznosti, zmanjšane za kapital in krite vloge, ki presegajo 300 000 000 EUR, te institucije prispevajo v skladu s členi 4 do 9 te uredbe.‘; (d) kar zadeva države Efte, se drugi odstavek člena 21 glasi: ‚Uporablja se od 1. januarja leta, ki sledi letu začetka veljavnosti Sklepa Skupnega odbora EGP št. 237/2019 z dne 27. septembra 2019.‘